अब गूगल की हो चुकी बोस्टन डायनेमिक्स को रोबोटिक्स के क्षेत्र में अपने असाधारण काम के लिए जाना जाता है. इस कंपनी ने अमेरिकी सेना के लिए बिग डॉग जैसा रोबोट बनाया है जो 150 किलो तक वजन लादकर किसी खच्चर की तरह उन रास्तों पर भी चल सकता है जिन पर पहियों वाला कोई वाहन नहीं चल सकता. इसी तरह एटलस जैसे उसके रोबोटों के बारे में माना जा रहा है कि भविष्य में वे खाना बनाने या घर की सफाई करने जैसे तमाम काम करेंगे. यानी ऑनलाइन और ऑफलाइन, दोनों ठिकानों पर गूगल का पूरा राज होगा.